ఆఫ్రికాలోని మధ్యదరా సముద్ర ప్రాంతాలలో అల్జీరియా అతిపెద్ద దేశం. దేశ దక్షిణ భాగంలో సహారా ఎడారి ఎడారి భూభాగం ఉంది. ఉత్తరప్రాంతంలో అరెసు, నేమెంచా పర్వత శ్రేణులు ఉన్నాయి. ఇందులో అతి ఎత్తైన పర్వతం తాహత్ పర్వతం (3,003 మీటర్లు).
ఉత్తరాన సహారను అట్లాసులో భాగంగా ఉన్న టెల్ అట్లాసు ఉంటుంది. మరింత దక్షిణంగా ఉన్న రెండు సమాంతర పర్వతశ్రేణులు క్రమంగా తూర్పు దిక్కుకు చేరుకుంటాయి. ఈ శ్రేణుల మధ్య విస్తారమైన మైదానాలు, ఎత్తైన ప్రాంతాలు ఉంటాయి. అట్లాసులు రెండూ తూర్పు అల్జీరియాలో విలీనం అవుతాయి. ఆరేసు, నెమెమ్చా పర్వత శ్రేణులు మొత్తం ఈశాన్య అల్జీరియాను ఆక్రమిస్తూ ట్యునీషియా సరిహద్దును ఏర్పరుస్తూ ఉంటాయి. ఇక్కడ ఉన్న తహాత్ పర్వతం (3,003 మీటర్లు లేదా 9,852 అడుగులు)ఎత్తుతో దేశంలో అత్యంత ఎత్తైన ప్రాంతంగా గుర్తించబడుతుంది.

అల్జీరియా 19° - 37° ఉత్తర అక్షాంశాలలో ఉంది. చిన్నభూభాగం 37° ల ఉత్తర అక్షాంశంలో ఉంది. అలాగే 9° పశ్చిమ - 12°తూర్పు రేఖాంశాల మధ్య ఉంది. తీర ప్రాంతం చాలావరకు కొండ కోనలతో, కొంత పర్వతాలతో నిండి ఉంది. కొన్ని సహజ ఓడరేవులు కుడా ఉన్నాయి. తీర ప్రాంతం నుండి టెల్ అట్లాసు వరకు సారవంతమైన భూములు ఉన్నాయి. టెల్ అట్లాసు దక్షిణంలోని సోపాన క్షేత్రాలతో (ఆంగ్ల భాష: ) సహారా అట్లాసులో కలుస్తుంది. దక్షిణంలో సహారా ఎడారి ఉంది.

అల్జీరియాలోని మధ్య సహారాలో హొగ్గరు పర్వతాలు () మద్య సహారా, దక్షిణ అల్జీరియాలో ఎత్తైన ప్రాంతంగా ఉంది. ఇవి అల్జీర్సు దక్షిణంలో దాదాపు 1500 కి.మీ ల దూరంలోను, తమాంఘాసేత్తుకు తూర్పున ఉన్నాయి. అల్జీర్సు, ఓరన్, కాన్సంటీనా, అన్నాబా వంటి ముఖ్య నగరాలు ఉన్నాయి.

భౌగోళిక స్వరూపము
సాహత్యం
ఆహారం
అంతర్యుద్ధం (1991–2002) , తరువాత